ગાંધીનગર: પ્રાથમિક શાળાઓનું મૂલ્યાંકન કરવાના રાજ્યવ્યાપી અભિયાનના બીજા દિવસે મુખ્યમંત્રી આનંદીબહેન પટેલે રાજકોટ જિલ્લાની બેડલા તાલુકા શાળાનું મૂલ્યાંકન કર્યું હતું. તેમણે પૂર્ણ શાળા સમય બાળકો સાથે રહી તેમની વાંચન, લેખન અને ગણનની ક્ષમતા ચકાસી હતી. સમૂહ પ્રાર્થના સમયે તેમણે બાળકો સાથે સ્નેહપૂર્ણ સંવાદ પણ સાધ્યો હતો. તેમણે શિક્ષણમાં અભિરૃચિ કેળવવા શીખ આપી હતી. ઉપરાંત બાળકોથી થતી ભૂલ સુધારવા શિક્ષકોને પ્રેરણાદાયી સૂચન કર્યું હતું.